《辛未三月于旧基筑室数楹落成赋此四首 其二》
清代·金武祥

回思旧事感沧桑，辛苦艰难十载尝。未遂万间成广厦，且从千里慰高堂。

谋深菽水经营早，话到田园意味长。何日三湘放归棹，团圞一室快称觞。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。